# Pirritx, Porrotx eta MariMotots

Pirritx, Porrotx eta MariMotots Aiora Zulaika, Joxe Mari Agirretxe eta Mertxe Rodriguez aktoreek osaturiko pailazo hirukotea da. 1987ko abenduaren 24an sortu zen, Lasarte-Orian eta gaur egun Euskal Herriko pailazorik ezagunetakoak eta arrakastatsuenetakoak dira.
Herriz herri aritzen dira eta plazetan, festetan, ikastetxeetan... egiten dituzte emanaldiak. Urtean 120-150 emanalditik gora eman izan dituzte eta beraien errekorra ikasturte batean 205 saio eskaintzea da.
Urtero-urtero emanaldi berri bat sortzen dute eta berarekin batera, abesti berriak ere bai. 37 urteko ibilbidean 31 ikuskizun eta 39 disko grabatu dituzte. Guztira, 450 abestitik gora argitaratu dituzte.
2002an 15 urte bete zituen pailazo taldeak eta Beti zuekin... Katxiporreta!! ikuskizunarekin ospatu zuten. 2012an berriz, 25. urteurrenean Sentitu, pentsatu, ekin! saio berezia sortu zuten. 2022an 35 urte bete zituzten eta ospatzeko Urteak bete, abenturak bizi! ikuskizuna taularatu zuten.
Pailazo-taldearen inguruan Irrien Lagunak ekimena sortu da, pailazoen merchandising produktuak saltzeko.

# Taldekideak

| Gaur egungoak Pirritx, Aiora Zulaika Soroa (Lasarte-Oria, Gipuzkoa, 1975) Porrotx, Joxe Mari Agirretxe Kerexeta (Lasarte-Oria, Gipuzkoa, 1964) MariMotots, Mertxe Rodriguez Serrano (Lasarte-Oria, Gipuzkoa, 1968) | Hasierakoak Takolo, Agustin Mujika Iartza (Lasarte-Oria, Gipuzkoa, 1960) Pirrutx, Patxi Sanz Perez (Lasarte-Oria, Gipuzkoa) Porrotx, Joxe Mari Agirretxe Kerexeta (Lasarte-Oria, Gipuzkoa, 1964) Pirritx, Ainhoa Beristain (Zaldibia, Gipuzkoa) |

## Pailazoen urtez urteko bilakaera

Pailazo taldeak bilakaera izan du. Gaur egun Pirritx, Porrotx eta MariMotots izenarekin ezagunak badira ere, bere garaian Takolo, Pirrutx eta Porrotx bezala hasi ziren; geroago, Takolo, Pirritx eta Porrotx izan ziren; eta, Takolok taldea utzi zuenean, Pirritx eta Porrotx.
2013an, 25 urte bete zituztenean, Sentitu, pentsatu, ekin! ikuskizunean Takolok bisita egin zien.
| Pailazoa | 1987-1996 | 1987-1996 | 1987-1996 | 1987-1996 | 1987-1996 | 1987-1996 | 1987-1996 | 1987-1996 | 1987-1996 | 1987-1996 | 1997-2006 | 1997-2006 | 1997-2006 | 1997-2006 | 1997-2006 | 1997-2006 | 1997-2006 | 1997-2006 | 1997-2006 | 1997-2006 | 2007-2016 | 2007-2016 | 2007-2016 | 2007-2016 | 2007-2016 | 2007-2016 | 2007-2016 | 2007-2016 | 2007-2016 | 2007-2016 | 2017-2025 | 2017-2025 | 2017-2025 | 2017-2025 | 2017-2025 | 2017-2025 | 2017-2025 | 2017-2025 |
| Takolo | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | Agustin Mujika | | | | | | | | | | | | | | | | | | | | |
| Pirrutx | Patxi Sanz | Patxi Sanz | Patxi Sanz | Patxi Sanz | Patxi Sanz | Patxi Sanz | Patxi Sanz | Patxi Sanz | | | | | | | | | | | | | | | | | | | | | | | | | | | | | | |
| Porrotx | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe | Joxe Mari Agirretxe |
| Pirritx | | | | | | | | | Ainhoa Beristain | Ainhoa Beristain | Ainhoa Beristain | Ainhoa Beristain | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika | Aiora Zulaika |
| MariMotots | | | | | | | | | | | | | | | | | | | | | | | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez | Mertxe Rodriguez |

### Beste pertsonaiak (grabatutako ikuskizunetakoak)

* Hik Hasiko filma * errepikatutako pertsonaia!
| Aktorea | Pertsonaia | Urtea | Ikuskizuna / Filma |
| Karlos Zuñiga | Barraskiloa | 1993 - 1994 | Kokororikoko |
| Karlos Zuñiga | Txerri kuttin | 1993 - 1994 | Kokororikoko |
| Karlos Zuñiga | Kokororikoko oilarra | 1993 - 1994 | Kokororikoko |
| Karlos Zuñiga | Joxe Mari Bilibari | 1995 - 1996 | Beltzi |
| Karlos Zuñiga | Kurkux | 1995 - 1996 | Beltzi |
| Karlos Zuñiga | Aitatxo Lotia | 1996 - 1997 | Tantaka Yotanka |
| Ainhoa Beristain | Amona Josefina | 1993 - 1994 | Kokororikoko |
| Alex Tetuan | Xixuko | 1994 - 1995 | Txiztil |
| Alex Tetuan | Txerri Porrotxin | 1994 - 1995 | Txiztil |
| Alex Tetuan | Saturnino | 1994 - 1995 | Txiztil |
| Alex Tetuan | Tiburtzio jauna | 1995 - 1996 | Beltzi |
| Alex Tetuan | Joxepa behia | 1995 - 1996 | Beltzi |
| Alex Tetuan | Porrontxio | 1995 - 1996 | Beltzi |
| Alex Tetuan | Tantaka Yotanka | 1996 - 1997 | Tantaka Yotanka |
| Alex Tetuan | Titiriteroa | 1997 - 1998 | Makarroiak |
| Alex Tetuan | Patatari jauna | 1997 - 1998 | Makarroiak |
| Alex Tetuan | Jaxinto Bustiblai | 1997 - 1998 | Makarroiak |
| Alex Tetuan | Mackey jauna | 1998 - 1999 | Baserrian |
| Alex Tetuan | Tarrapatata pirata | 1999 - 2000 | Plisti-plasta |
| Alex Tetuan | Serapio | 2000 | Zatoz jolastera! (Hik Hasi) |
| Alex Tetuan | Fermina behia | 2000 - 2001 | Parrandan |
| Alex Tetuan | Toribioto erregea | 2001 - 2002 | Aupa Kintxo! |
| Alex Tetuan | Barrabas pirata | 2002 | Jolasen altxorra! (Hik Hasi) |
| Alex Tetuan | Porrontxio* | 2002 - 2003 | Beti zuekin... Katxiporreta!! |
| Alex Tetuan | Patatari jauna* | 2002 - 2003 | Beti zuekin... Katxiporreta!! |
| Alex Tetuan | Tarrapatata pirata* | 2002 - 2003 | Beti zuekin... Katxiporreta!! |
| Alex Tetuan | Nikasio jauna | 2003 - 2004 | Poxpolin Marisorgin |
| Alex Tetuan | Txilipito jauna | 2004 - 2005 | Patata, patata! |
| Alex Tetuan | Anakleto | 2005 - 2006 | Maite zaitut |
| Alex Tetuan | Eurolio jauna | 2006 - 2007 | Mari Motots |
| Alex Tetuan | Joxe | 2007 - 2008 | Eskerrik asko! |
| Alex Tetuan | Petrol jauna | 2008 - 2009 | Piratak |
| Alex Tetuan | Soldadua | 2009 - 2010 | Irrien lagunak |
| Alex Tetuan | Xabi bihurri | 2009 - 2010 | Irrien lagunak |
| Alex Tetuan | Joxepa behia* | 2009 - 2010 | Irrien lagunak |
| Alex Tetuan | Olentzero | 2009 - 2010 | Irrien lagunak |
| Alex Tetuan | Lagun txakurra | 2010 - 2011 | Ongi etorri Pupu eta Lore |
| Alex Tetuan | Aberatsa | 2011 - 2012 | Zazpikoloroa |
| Alex Tetuan | Belekoiren laguntzailea | 2011 - 2012 | Zazpikoloroa |
| Alex Tetuan | Zazpikoloroa | 2011 - 2012 | Zazpikoloroa |
| Alex Tetuan | Anakleto* | 2012 - 2013 | Sentitu, pentsatu, ekin! |
| Alex Tetuan | Tantaka Yotanka* | 2012 - 2013 | Sentitu, pentsatu, ekin! |
| Alex Tetuan | Patatari jauna* | 2012 - 2013 | Sentitu, pentsatu, ekin! |
| Alex Tetuan | Txilipito jauna* | 2013 - 2014 | Bizipoza |
| Alex Tetuan | Roke | 2014 - 2015 | Txo MikMak txikia |
| Alex Tetuan | Estanislao | 2015 - 2016 | Amalur |
| Alex Tetuan | Zeledon | 2016 - 2017 | Tipi-tapa korrika! |
| Alex Tetuan | Jeronimo | 2017 - 2018 | Borobilean |
| Alex Tetuan | Ziriport | 2018 - 2019 | Musua |
| Alex Tetuan | Zebra | 2018 - 2019 | Musua |
| Aiora Zulaika | Izeba Maritxu | 1997 - 1998 | Makarroiak |
| Mertxe Rodriguez | Amona Josefina | 1998 - 1999 | Baserrian |
| Mertxe Rodriguez | Teresa Markesa | 1999 - 2000 | Plisti-plasta |
| Mertxe Rodriguez | Amona Josefina* | 2000 | Zatoz jolastera! (Hik Hasi) |
| Mertxe Rodriguez | Bittori alkate anderea | 2000 - 2001 | Parrandan |
| Mertxe Rodriguez | Kintxo Barrilete | 2001 - 2002 | Aupa Kintxo! |
| Mertxe Rodriguez | Amona Josefina* | 2002 | Jolasen altxorra! (Hik Hasi) |
| Mertxe Rodriguez | Itsas-neska | 2002 | Jolasen altxorra! (Hik Hasi) |
| Mertxe Rodriguez | Amona Josefina* | 2002 - 2003 | Beti zuekin... Katxiporreta!! |
| Mertxe Rodriguez | Izeba Maritxu* | 2002 - 2003 | Beti zuekin... Katxiporreta!! |
| Mertxe Rodriguez | Kintxo Barrilete* | 2002 - 2003 | Beti zuekin... Katxiporreta!! |
| Mertxe Rodriguez | Poxpolin Marisorgin | 2003 - 2004 | Poxpolin Marisorgin |
| Mertxe Rodriguez | Amona Josefina* | 2004 | Ilargiaren sekretua (Hik Hasi) |
| Mertxe Rodriguez | Madame Banu | 2004 | Ilargiaren sekretua (Hik Hasi) |
| Mertxe Rodriguez | Tider | 2004 - 2005 | Patata, patata! |
| Mertxe Rodriguez | Romí | 2005 - 2006 | Maite zaitut |
| Mertxe Rodriguez | Mari Motots | 2006 - 2007 | Mari Motots |
| Mertxe Rodriguez | Mari Motots* | 2007 - 2008 | Eskerrik asko! |
| Maitane Colorado | Anttoni ahuntza | 2001 - 2002 | Aupa Kintxo! |
| Oihana Sanchez | Joxepa behia* | 2002 - 2003 | Beti zuekin... Katxiporreta!! |
| Oihana Sanchez | Barraskiloa* | 2002 - 2003 | Beti zuekin... Katxiporreta!! |
| Oihana Sanchez | Saturnino* | 2002 - 2003 | Beti zuekin... Katxiporreta!! |
| Oihana Sanchez | Jaxinto Bustiblai* | 2002 - 2003 | Beti zuekin... Katxiporreta!! |
| Oihana Sanchez | Postaria | 2003 - 2004 | Poxpolin Marisorgin |
| Oihana Sanchez | Bulegaria | 2003 - 2004 | Poxpolin Marisorgin |
| Oihana Sanchez | Erratza | 2003 - 2004 | Poxpolin Marisorgin |
| Oihana Sanchez | Bihurria | 2003 - 2004 | Poxpolin Marisorgin |
| Oihana Sanchez | Lorea | 2003 - 2004 | Poxpolin Marisorgin |
| Oihana Sanchez | Pitxitxi | 2004 - 2005 | Patata, patata! |
| Oihana Sanchez | Katiuska | 2005 - 2006 | Maite zaitut |
| Oihana Sanchez | Mari Mototsen ama | 2006 - 2007 | Mari Motots |
| Oihana Sanchez | Mari Mototsen ama* | 2007 - 2008 | Eskerrik asko! |
| Oihana Sanchez | Kattalin pirata | 2008 - 2009 | Piratak |
| Oihana Sanchez | Izeba Arantxa plantxa | 2009 - 2010 | Irrien lagunak |
| Oihana Sanchez | Elefantea | 2009 - 2010 | Irrien lagunak |
| Oihana Sanchez | Abuela Maria Luisa | 2009 - 2010 | Irrien lagunak |
| Oihana Sanchez | Astoa | 2009 - 2010 | Irrien lagunak |
| Oihana Sanchez | Mari Kalanbre | 2010 - 2011 | Ongi etorri Pupu eta Lore |
| Oihana Sanchez | Belekoi anderea | 2011 - 2012 | Zazpikoloroa |
| Oihana Sanchez | Loreto (Mari Mototsen ama)* | 2013 - 2014 | Bizipoza |
| Oihana Sanchez | Estralurtarra | 2013 - 2014 | Bizipoza |
| Oihana Sanchez | Txo MikMak txikia | 2014 - 2015 | Txo MikMak txikia |
| Oihana Sanchez | Ilargi | 2015 - 2016 | Amalur |
| Oihana Sanchez | Andereño Maribel | 2017 - 2018 | Borobilean |
| Oihana Sanchez | Olentzero | 2018 - 2019 | Musua |
| Oihana Sanchez | Tximeleta | 2019 - 2020 | Bizi dantza |
| Oihana Sanchez | Astoa* | 2019 - 2020 | Bizi dantza |
| Oihana Sanchez | Joxepa behia* | 2019 - 2020 | Bizi dantza |
| Oihana Sanchez | Elefantea* | 2019 - 2020 | Bizi dantza |
| Oihana Sanchez | Txerri almirantea | 2019 - 2020 | Bizi dantza |
| Oihana Sanchez | Loreto (Mari Mototsen ama)* | 2020 - 2021 | Amaren intxaurrak |
| Oihana Sanchez | Txo MikMak txikia* | 2021 - 2022 | Kuikui |
| Oihana Sanchez | Tider* | 2021 - 2022 | Kuikui |
| Oihana Sanchez | Ilargi* | 2021 - 2022 | Kuikui |
| Oihana Sanchez | Anakleto* | 2022 - 2023 | Urteak bete, abenturak bizi!! |
| Oihana Sanchez | Kattalin pirata* | 2022 - 2023 | Urteak bete, abenturak bizi!! |
| Oihana Sanchez | Maribel bexamel | 2022 - 2023 | Urteak bete, abenturak bizi!! |
| Oihana Sanchez | Zerraman | 2023 - 2024 | Ez gara jaitsiko! |
| Oihana Sanchez | Txapas | 2024 - 2025 | Ostirala iritsi da!! |
| Aitor Etxeberria | Postontzia | 2003 - 2004 | Poxpolin Marisorgin |
| Aitor Etxeberria | Bulegaria | 2003 - 2004 | Poxpolin Marisorgin |
| Aitor Etxeberria | Erratza | 2003 - 2004 | Poxpolin Marisorgin |
| Aitor Etxeberria | Bihurria | 2003 - 2004 | Poxpolin Marisorgin |
| Aitor Etxeberria | Lorea | 2003 - 2004 | Poxpolin Marisorgin |
| Iñigo León | Joxelu Gamelua | 2004 - 2005 | Patata, patata! |
| Iñigo León | Arrantzazu | 2005 - 2006 | Maite zaitut |
| Iñigo León | Erlea | 2005 - 2006 | Maite zaitut |
| Iñigo León | Txanpon jauna | 2006 - 2007 | Mari Motots |
| Iñigo León | Ospitaleko zelaria | 2007 - 2008 | Eskerrik asko! |
| Iñigo León | Nahas | 2008 - 2009 | Piratak |
| Kristina Ropero | Txanponi anderea | 2006 - 2007 | Mari Motots |
| Kristina Ropero | Nagore sendagilea | 2007 - 2008 | Eskerrik asko! |
| Kristina Ropero | Tiritatxo medikua | 2010 - 2011 | Ongi etorri Pupu eta Lore |
| Ekain Kazabon | Borras | 2008 - 2009 | Piratak |
| Alex Tello | Largabista | 2010 - 2011 | Ongi etorri Pupu eta Lore |
| Alex Tello | Martin bertso | 2010 - 2011 | Ongi etorri Pupu eta Lore |
| Alex Tello | Patakon pirata | 2011 - 2012 | Zazpikoloroa |
| Alex Tello | Otsoa | 2012 - 2013 | Sentitu, pentsatu, ekin! |
| Alex Tello | Gorka | 2013 - 2014 | Bizipoza |
| Alex Tello | Igor | 2013 - 2014 | Bizipoza |
| Alex Tello | Plastiker | 2014 - 2015 | Txo MikMak txikia |
| Alex Tello | Periko lapiko | 2015 - 2016 | Amalur |
| Alex Tello | Patakon pirata* | 2016 - 2017 | Tipi-tapa korrika! |
| Joli Pascualena | Ane pirata | 2011 - 2012 | Zazpikoloroa |
| Izaskun Forcada | Kintxo Barrilete* | 2012 - 2013 | Sentitu, pentsatu, ekin! |
| Izaskun Forcada | Poxpolin Marisorgin* | 2012 - 2013 | Sentitu, pentsatu, ekin! |
| Izaskun Forcada | Amona Josefina* | 2012 - 2013 | Sentitu, pentsatu, ekin! |
| Izaskun Forcada | Hermelinda | 2014 - 2015 | Txo MikMak txikia |
| Izaskun Forcada | Plastik zaunk | 2014 - 2015 | Txo MikMak txikia |
| Izaskun Forcada | Jenny | 2015 - 2016 | Amalur |
| Izaskun Forcada | Neska txiki | 2016 - 2017 | Tipi-tapa korrika! |
| Izaskun Forcada | Poxpolin Marisorgin* | 2016 - 2017 | Tipi-tapa korrika! |
| Izaskun Forcada | Mukitsu Barraskiloa | 2017 - 2018 | Borobilean |
| Izaskun Forcada | Izar Dantzaria | 2017 - 2018 | Borobilean |
| Izaskun Forcada | Mari Domingi | 2018 - 2019 | Musua |
| Izaskun Forcada | Katua | 2019 - 2020 | Bizi dantza |
| Izaskun Forcada | Marmoka | 2019 - 2020 | Bizi dantza |
| Izaskun Forcada | Oilar Queen | 2019 - 2020 | Bizi dantza |
| Izaskun Forcada | Krokodiloa | 2019 - 2020 | Bizi dantza |
| Izaskun Forcada | Tronoa | 2019 - 2020 | Bizi dantza |
| Izaskun Forcada | Txanponi anderea | 2020 - 2021 | Amaren intxaurrak |
| Izaskun Forcada | Tiritatxo medikua* | 2020 - 2021 | Amaren intxaurrak |
| Izaskun Forcada | Txilipito jauna* | 2020 - 2021 | Amaren intxaurrak |
| Izaskun Forcada | Urtxintxa | 2020 - 2021 | Amaren intxaurrak |
| Izaskun Forcada | Pingui | 2021 - 2022 | Kuikui |
| Izaskun Forcada | Txilipito jauna* | 2021 - 2022 | Kuikui |
| Izaskun Forcada | Hontza | 2021 - 2022 | Kuikui |
| Izaskun Forcada | Margarita Oiloa | 2021 - 2022 | Kuikui |
| Izaskun Forcada | Txita kolorea | 2021 - 2022 | Kuikui |
| Izaskun Forcada | Kintxo Barrilete* | 2022 - 2023 | Urteak bete, abenturak bizi!! |
| Izaskun Forcada | Poxpolin Marisorgin* | 2022 - 2023 | Urteak bete, abenturak bizi!! |
| Izaskun Forcada | Amona Josefina* | 2022 - 2023 | Urteak bete, abenturak bizi!! |
| Izaskun Forcada | Yumi Euri | 2023 - 2024 | Ez gara jaitsiko! |
| Izaskun Forcada | Pupu | 2024 - 2025 | Ostirala iritsi da!! |
| Joanes Echeveste | Lore | 2024 - 2025 | Ostirala iritsi da!! |

# Taldearen bilakaera
## Pailazoen aurreneko urteak (1982-1987)

1982an Lasarte-Oriako haurren %80ak A ereduan ikasten zuten, gaztelaniaz, eta kalean ere ez zen euskara askorik erabiltzen. Agustin Mujika irakaslea zen Lasarte-Orian A ereduan eta Joxe Mari Agirretxek magisteritza ikasi zuen eta haurren eta euskararen bueltan ibiltzen zen. Biak Lasarte-Oria euskaldundu dezagun euskara taldeko kideak ziren, eta herrian euskararen erabilera sustatzeko asmoz, haurrentzat zerbait egitea erabaki zuten.
Gabonetan Olentzeroren etorrera antolatzen hasi ziren herrian. Ordurarte Olentzero ikastolara bakarrik iristen zen, eta beste ikastetxeetan ez zuten honen berri. Beraz, herri osorako ikuskizuna antolatzeari ekin zioten. Joxe Marik egiten zuen Olentzeroren papera eta Agustinek gitarrarekin ongi etorria ematen zion baserritarrarena. Beraiekin batera Xixuko ahatea ere aritzen zen. Ekitaldian, maila ezberdinetako haurrak, banan-banan oholtzara igotzen ziren Olentzerori kantatzera.

## Takolo, Pirrutx eta Porrotx
### Pailazoen sorrera (1987-1992)

Bost urte eman zituzten Olentzeroren etorrera antolatzen. 1987an, ordea, ekitaldia luze joaten zela ikusi zuten. Horrenbeste klase oholtzara igoz eta jaitsiz, haurrak aspertzen hasten zirela. Horregatik, arintze aldera, pailazoak sartzea erabaki zuten. Agustin Mujika, Patxi Sanz eta Joxe Mari Agirretxe, hezkuntza mundutik zetozen hiru irakasle elkartu ziren eta Takolo, Pirrutx eta Porrotx sortu zituzten.
Pailazoek Olentzerori bihurrikeriak egiten zizkioten, eta esketx eta esketx artean haur guztiekin batera abestu egiten zuten. Garai hartan ez zegoen abesti askorik haurrentzat eta haueka lortzeko, Imanol Urbietari bere kantak erabiltzeko baimena eskatu zioten. Imanolen semea ere pailazogintzan zebilen Kakax, Kokox eta Kirriki hirukotean eta Takolo, Pirrutx eta Porrotxi esan zien bere abestiak kantatzea ohore bat izango zela. Beraz, kasete batean Imanol Urbietaren lau abesti grabatu zituzten eta ikastetxeetan banatu zituzten haurrek ikasi eta gero ikuskizunean elkarrekin abestu zitzaten. Horrela ikuskizun laburragoa eta dibertigarriagoa egin zuten.
Lehenengo emanaldia 1987ko abenduaren 24an eman zuten Lasarte-Oriako Zamaburu plazan. Takoloren papera Joxe Mari Agirretxek egin zuen, Pirrutxena Patxi Sanzek eta Porrotxena Agustin Mujikak. Donostiako Gros auzoko Angelita dendan traje luze batzuk egin zituzten eta horiek jantzi zituzten.
Euskararen maratoia 1986an sortu zen eta Agustin Mujika Takolo izan zen ekimenaren sortzailea. Orduz geroztik bi urtez behin ospatzen da Lasarte-Orian eta maratoiak iraun bitartean euskara hutsez egitea da helburua. Takolo, Pirrutx eta Porrotx pailazo taldea egun baterako sortu zen berez, baina 6 hilabete geroago, 1988ko maiatzan, Euskararen II. maratoia antolatu zen Lasarte-Orian, bertan beste emanaldi bat eskaintzeko eskatu zieten pailazoei, eta hauek baiezkoa eman zuten.
Bigarren saio horretarako, ordea, Takoloren eta Porrotxen paperak aldatu zituzten. Joxe Marik ez zuen ongi abesten eta Agustinek bai. Ondorioz, ongi kantatzen zuenak pailazo azkarraren pertsonaia egitea erabaki zuten, eta ordutik aurrera Agustin Takolo izan zen eta Joxe Mari Porrotx. (Euskararen maratoi honetan Aiora Zulaikak, gaur egungo Pirritxek, 13 urte zituen eta herriko txistulari taldearekin txistua jo zuen. Pailazoen emanaldia ikusi zuenean, handitan pailazo izan nahi zuela pentsatu zuen. 9 urte geroago, 1997an, sartu zen pailazo taldean).
Bi emanaldi horiek eskaini eta AEKren dei bat jaso zuten Usurbildik emanaldi bat eskaintzeko. Han ere ikuskizuna burutu zuten eta pixkanaka-pixkanaka herriz herri zabalduz joan ziren. Tartean Bilboko Aste Nagusian eta Donostiako Aste Nagusian aritu ziren. Plazak leporaino beteta eta beraiek oraindik material askorik gabe. Eszenatoki bat zeukaten eta ezer gehiagorik ez. Megafoniarik gabe, ohiuka aritzen ziren. Gerora megafoniarako materiala erosi zuten, furgoneta bat eta Euskal Herri osora zabalduz hasi ziren.
Hasierako saio horietan oraindik ez ziren aktoreak, euskaltzaleak ziren. Beraz, lotsa eta beldur pixka batekin ateratzen ziren saioa egitera. Lanean hasi aurretik patxaranari trago bat eman eta zezenak bezala, zuzen-zuzen ateratzen ziren publikoari begiratu ere egin gabe.
Hasiera horietan Takolok gitarra bat eramaten zuen eta zuzenean abesten zuten. Hala ere, ez zeukaten euskarri musikalik. Musikak ez zuen garrantzia handirik beraien lehen saioetan, eta ikuskizunak esketxetan oinarritzen ziren.

### Lehenengo diskoak eta bideoa (1992-1994)

Bost urte herriz herri ibili eta gero, pailazoek beste urrats bat eman nahi zuten. Orduan erreferenteak Txirri, Mirri eta Txiribiton ziren. Hauek telebistaren laguntza zuten eta promozio aldetik beste indar bat zeukaten: emanaldi gutxi eta handiak hiriburuetan, diskoak kaleratzen zituzten, Euskal Telebistako programak... Takolo, Pirrutx eta Porrotxek garbi zuten merkatua bazegoela eta hiriburuetara bakarrik joan beharrean, herri txikiagoetara joan behar zutela saio txikiagoak eskatzintzera. Pailazo herrikoiak izan nahi zuten. Ordurako urtean 90 emanaldi eskaintzen zituzten eta emanaldi bakoitza hiru sketxek osatzen zuten.
Gainera, ezagunagoak izateko bide horretan eta beraien lana aberasteko asmoz, disko bat sortzeko ideia otu zitzaien. Mugarria izan zen 1992. urtea. Urte horretan, Hau umorea, beraien lehenengo diskoa grabatu eta abenduaren 5ean, Durangoko Azokan aurkeztu zuten. Abesti gehienak Imanol Urbietarenak ziren, eta berari eskeini zioten lehenengo disko hau. Gainera, emanaldietan zuzenean kantatu beharrean, diskoetako abestiekin playback egiten hasi ziren. Ordutik, pailazo ikuskizunetan musikari garrantzia handiagoa ematen hasi ziren eta urtero-urtero, hutsik egin gabe Durangoko Azokan disko berria kaleratzearen dinamikari heldu zioten.
Urte berean, Agustin Mujika, Zaldibiara joan zen bizitzera eta taldea "Lasartear-goierritar" bihurtu zen. Ikuskizunaren entseguak ere Zaldibian egiten hasi ziren, kultur etxeko dantza-gelan eta antzokian. Beraien almazena eta lokala ere herrian zituzten.
Lehen diskoa atera eta beraien saioek oinarri musikala beharrezkoa zutela jabetu ziren. Orduan, Ordiziako Musika Eskolako irakaslea, Oneka Garmendia, ezagutu zuten, eta beraiekin elkarlanean aritzea proposatu zioten. Honek baietz erantzun eta musika eskolako haurren laguntzarekin Beti martxan (1993) eta Ongi bizi (1994) diskoak kaleratu zituzten.
Oneka askotan haserretu egiten zen pailazoekin, izan ere, garai hartan dena presaka egiten zuten eta hiru aste lehenago pasatzen zizkioten haurrek ikasi beharreko kantak. Hamabost abesti inguru ikasi behar izaten zituzten hiru astetan, gero diskoa grabatzeko. Haurrek egun osoa estudioan ematen zuten eta neka-neka eginda amaitzen zuten. Hala ere, denek hurrengo urtean bueltatu nahi izaten zuten.
Azkeneko disko hau eta gero, 1994ko ekainaren 12an, lehenengo aldiz pailazo taldearen ikuskizun bat grabatu zen: Kokororikoko. Emanaldi hau Euskal Telebistak grabatu zuen Donostiako Victoria Eugenia antzokian eta 1995eko urtarrilaren 6an emititu zen, errege egunean, arratsaldeko 15:25etan. Ordutik aurrera, ikasturtero ikuskizun bat sortu eta grabatzen hasi ziren (gaur egun oraindik segitzen dute).
Pailazo taldea sortu eta lehenengo zazpi urte hauetan 600 emanalditik gora eskaini zitutzen Euskal Herri osoan zehar. Pixkanaka ezagunagoak egiten joan ziren eta telebistako saioetan ere agertzen hasi ziren. Esate baterako, 1994ko martxoaren 2an elkarrizketa egin zien Anne Igartiburuk ETBko Show Show saioan. Edota abenduaren 31n, Jasone Aretxabaletak eta Asier Odriozolak aurkezten zuten Goraintziko atal berezian agertu ziren sketx bat eta bi abesti abesten.

### Pirrutxek taldea utzi (1994)

Urte berean etorri zen hurrengo aldaketa. Patxi Sanz (Pirrutx) Zubietako lanbide eskolan lanean hasi zen eta pailazo lanak denbora asko eskatzen zuenez, taldea utzi behar izan zuen zazpi urte eta gero. Hala ere, Patxik ez zuen ondo amaitu taldean eta hurrengo urteetan Euskaldunon Egunkarian zuzendariari gutunak idatzi izan zizkion pailazo taldea kritikatuz. Bertan zioen: Merkataritza-zirkuituan sarturik taldeak moda eta jarrera bat asebetetzen du; ikuskizuna gain susperketa sentsorialean oinarritzen da (fokuak, soinua, musika playback, elkarrizketa iskanbilatsuak...); ez badaukazu ezer esateko abes ezazu; Pirrutx agertokitik desagertu ondoren ez da errespetatu haren erabakia, Pirritx imitazioa besterik ez da.
Pailazo taldeak ordea, aurrera segitu zuen eta 1994 amaieran, Ainhoa Beristain zaldibiarrak bete zuen Pirrutxen papera. Hilabete batzuetan emakume batek bete zuen gizonezkoaren pertsonaia (horrela agertu ziren esate baterako ETBko Goraintzi saioan).
Agustin, Patxi eta Joxe Mari hezkuntza mundutik zetozen, baina Ainhoak lau urte zeramatzan antzerkia egiten eta ikuspegi berri bat sartu zen taldean.

## Takolo, Pirritx eta Porrotx
### Pirritx iritsi + Pailazoek 10 urte (1995-1998)

Ainhoa Beristain taldera iritsi zenez, 1995eko urtarrilean, Pirrutxen pertsonaia desagertu eta Pirritx iritsi zen. Pirrutxen pertsonaia burusoila zen, ile arrosarekin. Sortu zuten Pirritx berriak berriz, txirikorda ile-horiak zituen (horrela agertzen da Kili-kili diskoaren eta Txiztil ikuskizun grabatuaren azaletan). Itxura honek ordea, oso hilabete gutxi iraun zuen eta Pirritx berehala ile arrosa izatera pasatu zen. Aldaketa honekin grabatu zuten bideoan pailazoen hurrengo ikuskizuna, 1995eko irailaren 23an: Txiztil (1995).
Pailazo taldea pixkanaka handitzen ari zen eta goierritar asko izan ziren, Ainhoa Beristain bezala, era batera edo bestera lagundu zutenak. Taldea handitu zen, baina herrikoitasuna ez zuten galdu. Gertukoak izaten eta ikuskizun handiak zein txikiak eskaintzen jarraitu zuten. Takoloren gitarrarekin hasi eta pixkanaka sormena lantzen eta gidoi hobeagoak lortzen joan ziren. Arropak eta dekoratuak ere beraiek egiten zituzten inguruko jendearen laguntzarekin.
Hurrengo ikasturtean Kili-kili diskoa eta Beltzi ikuskizuna grabatu zituzten (1995-1996). Denboraldi hau aro baten amaiera izan zen. Ordura arte emanaldi bakoitza sketx solte batzuek osatzen zuten eta ikuskizun bakoitza aldakorra izan zitekeen. Bertsio ezberdinak egiten zituzten, sketx batzuk mantendu, besteak aldatu... 1990etik 1996ra bitartean hainbat ikuskizun ezberdin eskaini zituzten:
| Izeba Pantxika (1991-1992). Kokororikoko (1992-1994). Lumak (1993). Beti martxan (1993-1994). | Ongi bizi (1994-1995). Denda chup (1995-1996). Kili kili (1995-1996). Porrontxio (1996). |
1996-1997 ikasturtean ordea, lehenengo aldiz kurtso osoa iraungo zuen lan itxi bat argitaratu zuten. Tantaka Yotanka izeneko diskoa eta ikuskizuna sortu zituzten. Hemendik aurrera urtero ikuskizun bakarra sortu, herriz herriko bira egin eta amaieran bideoan grabatzeko dinamikari heldu zioten.
Ordurako pailazo taldean 5 lagun finkok egiten zuten lan eta horietatik 4 pailazogintzatik bizi ziren. Udako denboraldian, herri askotatik deitzen zieten festetan saioak eskaintzeko. Pailazoek ordea kalean emanaldiak egiteko arazoak izaten zituzten beroa eta makillajea dela eta. Horregatik, udan kalean ikuskizunak eskaintzeko deitzen bazieten, baldintza jartzen zuten 19:30etatik edo 20:00etatik aurerra izatea. garai honetan, urtean 70-140 emanaldi eskaintzen zituzten.
1997-1998 ikasturtean, pailazo taldeak 10 urte bete zituen eta hori ospatzeko, ikasturte horretan Makarroi-festa bat taulatu zuten: Makarroiak ikuskizuna. Bertan, aurreko urteetako sketxen bat ere errepikatu zuten, esaterako pailazoak izebaz mozorrotu eta pastelak lapurtzearena.
Makarroiak ikuskizunean Aiora Zulaika batu zen pailazo taldera. Lasarte-Orian bi urtetetik behin ospatzen den Euskararen maratoian Agustin eta Joxe Mari antolatzaileak ziren eta edizio batean Aiorari gazteen ordezkari izatea eta parte hartzea egokitu zitzaion. Orduan ezagutu zuten elkar hirurek. Denbora pasa zen eta Aiora arte ederrak ikasten ari zela, Erasmus egitera Birminghamera joan nahi zuen. Hala ere, unibertsitatetik deitu zioten beka ez ziotela eman esateko. Hortik egun batzuetara, udako egun batean, Joxe Marik Aiorari hots egin eta pailazo taldean sartzeko gonbita luzatu zion. Hasiera hartan Ainhoa Pirritxen ordezkapenak eta pertsonaia txikiagoak egiteko hartu zuten (esaterako Perez sagutxoa edota Izeba Maritxu).

### Pirritx 'berria' (1998-2001)

Hiru denboraldi eta erdiren ondoren, 1998an, Ainhoa Beristainek ikasketak medio, Madrilera joan behar izan zuenez, taldea utzi eta Aiora Zulaikak bete zuen bere tokia.
Aiorak urtebete eskas zeraman pailazo taldean pertsonaia txikiak egiten, baina beharrak bultzatuta, Pirritxen papera betetzeko eskatu zioten eta honek segituan onartu zuen. Bere umetako ametsa egi bihurtu zen: euskarazko pailazo izatea. Aiorak Pirritxen papera moldatu eta bere egin zuen. Ainhoak egiten zuen Pirritx bihurriagoa eta zoroagoa zen. Aiorarena aldiz, xaloagoa eta goxoagoa.
Aiora Zulaikak Pirritxen paperean ofizialki egin zuen lehenengo ikuskizuna Baserrian izan zen (1998-1999). Hasi zenean 23 urte zituen eta gaur egun ere, berak segitzen du pertsonaiaren azalean.
Zaletuen artean, txiki-txikienak Takolorengana hurbiltzen ziren. Takolo pailazo serioa eta azkarra da; irakaslearen figura egiten duena. Haurrak, beraz, txikitan irakaslearen figura horrengana gerturatzen ziren. 6-8 urteko haurrei ordea Porrotx gustatzen zaie, bere bihurrikeriak atsegin dituzte. Eta Pirritxen zaletuak mota guztietakoak dira. Neskei asko gustatzen zaie Pirritx.
Hurrengo ikuskizunak Plisti plasta (1999-2000), Parrandan (2000-2001) izan ziren.

### Bihurrikerietatik heztera saltoa (2001-2002)

Pailazoen lehenengo urteetako helburua haurrak euskaraz entretenitzea zen eta urte asko zeman zituzten bide horretatik. Orduan jabetu ziren, haurrek beraiek imitatzen zituztela eta pailazoak eredu ere bazirela. Horregatik bihurrikeriak egiteaz gain, hezten ere lagundu behar zutela erabaki zuten.
Pixkanaka, ikuskizunetan haurrak hezteko abestiak sartzen hasi ziren. Esaterako: 1995-1996 ikasturtean Semaforo hori ("Begira alde batera eta gero bestera, kotxeak geldi daude, ni banoa aurrera..."), 1997-1998 ikasturtean Dabadabadu ("Gosaldu, bazkaldu eta afaldu ondoren beti, garbitu hortzak, ez ahaztu...")...
Hala ere, abesti solte hauez gain, ikuskizunak eta abestiak sortzerako garaian, haurrei gustatzen zitzaizkien gauzei buruzkoak egiten zituzten: inauteriak, parranda, izozkiak, lasterketak... Iturri hori ordea pixkanaka bukatzen hasi zen eta ikuskizun berrietarako ideiak agortzen joan ziren.
2001. urtea mugarria izan zen pailazoentzat. Urte horretan Takolo, Pirritx eta Porrotx Nikaraguako Somoto herrira joan ziren bisitan, eta itzultzean Aupa Kintxo! (2001-2002) ikuskizuna argitaratu zuten. Handik aurrera, gizarte-gaiak lantzen hasi ziren eta urtero emanaldi ezberdin bat sortzen. Abesti hezitzaileez gain, ikuskizun osoak bihurtu zituzten hezitzaile. Horrela, gai berri hauek askoz ere mamitsuagoak ziren eta azkarrago osatzen zituzten ikuskizunak (familia motak, homosexualitatea, etorkinak...).

### Pailazoek 15 urte (2002-2003)

2002-2003 ikasturtean berriz, pailazo taldeak 15 urte bete zituen eta urteurrenerako ikuskizun berezia prestatu zuten: Katxiporreta!! Bertan urte horietako esketxik onenak errepikatu eta ordurarteko abestirik ezagunenak abesten zituzten.

### Takolok taldea utzi (2003-2004)

Hurrengo urtea izan zen pailazo hirukotearen azkenekoa. Poxpolin Marisorgin (2003-2004) emanaldiaren bira amaitu zutenean, Agustin Mujikak (Takolo) taldea utzi zuen 16 urte eta gero. 2004ko irailaren 18an izan zen Takoloren azkeneko emanaldia. Lasarte-Orian bi saio eskaini zituzten. Dena hasi zen tokian eta moduan amaitu zuen ibilbidea: bere sorterrian eta Olentzeroren etorrerarekin.
Agustin irakaslea zen, eta ezin zuen pailazo lanarekin uztartu. Horregatik, erabaki bat hartu behar eta pailazo taldea utzi behar izan zuen. Asko kostatu zitzaion erabakia hartzea eta gaizki pasatu zuen: Orain hobeto nago, baina hasieran oso triste egon nintzen, eta momentu txarrak pasatu nituen. Hala ere, Goierriko haurrekin elkarlana ez zen eten eta Ordiziako, Zaldibiako, Idiazabalgo eta Legorretako haurrek parte hartzen jarraitu zuten hurrengo disko eta ikuskizunetan.
Guztira hamar urte eman zituzten Takolo, Pirritx eta Porrotx izenarekin.

## Pirritx eta Porrotx
### Hirukotetik bikotera + 'Maite zaitut' abestia (2004-2005)

Takolok taldea utzi zuenean, erabaki zuten inork ez ordezkatzea Agustin eta beste pertsonaia berririk ez sortzea. Beraz, pailazo taldea hirukotea izatetik bikotea izatera pasa zen. Hurrengo urteetan Pirritx eta Porrotx izenpean ibili ziren herriz herri.
Lau denboraldi egin zituzten bikote moduan. Patata, patata! (2004-2005), Maite zaitut (2005-2006), Mari Motots (2006-2007) eta Eskerrik asko! (2007-2008).
Etapa honetan, 2005ean sortu zuten Maite zaitut abestia, izen bera zeraman ikuskizunerako. Kantak sekulako arrakasta izan zuen eta gaur egun oraindik abesten segitzen dute. Abestia beste 6 hizkuntzetara itzuli eta bertsionatu dute:
* Katalanez (2007)
* Galegoz (2009)
* Arabieraz (2010)
* Sardinieraz (2011)
* Ingelesez (2014)
* Kalonieraz (2015)
Gainera, bi bertsio berezi ere egin dituzte:
* Euskadiko Orkestra Sinfonikoarekin (2012)
* Eta Demode quartet taldearekin (2016)

### Itxura aldaketa (2005-2006)

Garai honetan, itxura ere aldatu zuten. 2004ean, Patata, patata! ikuskizunean, Pirritxek ileordea aldatu zuen. Arrosa kolorekoa izaten segitzen zuen, baina beste estilo batekoa. Hurrengo ikasturtean berriz, 2005ean, Maite zaitut ikuskizunean, Porrotxek ere ileordea berritu zuen. Ile beltza izatetik urdina izatera pasa zen.

### MariMotots iritsi (2006-2007)

2006ean, MariMototsen (Mertxe Rodriguez) papera sortu zuten Mari Motots ikuskizunerako. Mertxe ez zen berria taldean. Aurretik beste pertsonaia asko eginak zituen (Kintxo Barrilete, Amona Josefina, Teresa Markesa, Bittori alkate anderea, Izeba Maritxu, Poxpolin marisorgin, Tider, Romí...).
MariMotots denboraldi bateko pertsonaia bakarrik sortu zuten, baina azkenean hurrengo ikuskizunean ere jarraitu zuen. 2005eko Gabonetan Joxe Mari Agirretxe eta Mertxe Rodriguez ospitalera joan ziren haurrak bisitatzera eta bertan Ane Perez Alberdi (Ane Pirata) 17 urteko neska ezagutu zuten. Minbizia zeukan, baina sekulako indarra transmititu zien. Beraz, bisita amaitu bezain laster, Joxe Marik Mertxeri esan zion: MariMotots, datorren urtean mototsak eroriko zaizkizu.
Beraz, 2007-2008ko denboraldian MariMototsen pertsonaiarekin segitu eta Eskerrik asko! saioa sortu zuten. Bertan MariMototsi mototsak erori zitzaizkion eta minbiziaren gaia landu zuten Pirritx eta Porrotx pailazoek. Ikuskizun honek era guztietako kritikak jaso zituen. Batzuk onak, haurrentzat irakasgai oso ona zela esanez; eta beste batzuk txarrak, haurrentzako gai egokia ez zela esanez.

## Pirritx, Porrotx eta MariMotots
### Hirukotea berriro (2008-2009)

Minbizia landu zuten ikuskizunetik aurrera, MariMotots pailazo taldean sartzea eta pertsonaia finko bezala jartzea erabaki zuten. 2008az geroztik, beraz, taldean hiru dira berriro, bi pailazo eta beraien laguna: Pirritx, Porrotx eta MariMotots.
Izen horrekin egin dituzte hurrengo ikuskizun eta disko guztiak, eta gaur egun ere horretan segitzen dute. Hurrengo lanak Piratak (2008-2009) eta Irrien lagunak (2009-2010) izan ziren.
Piratak ikuskizuna egiten ari zirela, Aiora Zulaikak taldea utzi zuen haurdun geratu zelako. Beraz, Piratak ikuskizunaren denboraldi erditik aurrera eta Irrien lagunak ikuskizunean Porrotx eta MariMotots bakarrik aritu ziren. Pirritx bideo-deien bidez agertzen zen, baina ez zen zuzenean taula gainean aritzen. Haurrei azaldu zieten Pirritx haurdun zegoela eta baserrian geratu zela Amona Josefina eta Joxepa behiarekin deskantsatzen. Guztira 16 hilabete eman zituen Aiora Zulaikak tauletatik kanpo.

### Pupu eta Lore + Irrien lagunen kluba (2010-2011)

2010ean Aiora Zulaika ama izan zen, eta urte bereko irailean lanera itzuli zen. Haurrek bazekiten Pirritx haurdun egon zela, eta, hori aprobetxatuz, ikuskizunean Pirritx ere ama izatea bururatu zitzaien. Orduan, 2010eko azaroan Ongi etorri Pupu eta Lore (2010-2011) saioa estreinatu zuten. Bertan Pupu eta Lore iritsi ziren, Pirritxen seme-alaba bikiak.
Haurrak jaiotzearekin batera, Irrien Lagunen Kluba sortu zuten. Bertan Euskal Herriko haurrek Pirritxen seme-alabak hezten laguntzea nahi zuten. Horretarako, hezteko zein balio nahi zituzten erabaki zuten: osasuna, natura, zientzia, kultura eta elkartasuna. Balio bakoitzarentzat pertsonaia bat sortu zuten: Tiritatxo medikua, Largabista basozaina, Mari Kalanbre eta amona Mari Txinparta, Martin Bertso, Ane Pirata eta Patakon. Klubaren barruan pailazoekin batera herriz herri paraleloan arituko ziren ikuskizunak sortu zituzten, irrienlagunak.com webgunea eta baita Irria aldizkaria ere.
Segidan, 2011-2012 ikusturtean egin zuten ikuskizuna Zazpikoloroa izan zen.

### Pailazoek 25 urte + Takoloren bisita (2012-2013)

25. urteurrena iritsi zen 2012-2013 denboraldian, eta saio berezia prestatu zuten urtemuga honetarako ere. Sentitu, pentsatu, ekin! ikuskizuna eta diskoa kaleratu zituzten. Bertan Amona Josefinak 100 urte betetzen zituen eta urtebetetzea ospatzearekin batera urte guzti horietako istorioak eta pertsonaiak ere gogoratu zituzten.
Ikuskizun honetarako prestatutako diskoa ere berezia izan zen. Euskadiko Orkestra Sinfonikoarekin grabatu zituzten ordurarte zituzten abestirik ezagunenak, eta lagun zaharrak ere itzuli ziren beraiekin kolaborazioak egitera. Diskoan haurrek abestu zuten, baina baita pailazoen sorrerako lehenego diskoan parte hartu zuten haurrek ere (dagoeneko heldututa). Ikuskizun horrekin egin zuten diskorako eta DVDrako grabatu zuten emanaldirako Takolo pailazoa ere itzuli zen bisita egitera.

### Egonkortzea + Hezur-haragizko Pupu eta Lore (2013-2020)

Hurrengo urteetan, aldaketa nabarmenik gabe urtez urte, egonkorturik segitu zuten ikuskizunak eta diskoak sortzen: Bizipoza (2013-2014) eta Txo MikMak txikia (2014-2015).
Horrenbestekoa zen zeukaten sorkuntza, urtean bi disko plazaratzen hasi zirela. Bata ikasturte horretako ikuskizunaren izen berekoa eta bestea gehigarri modura:
* 2015-2016 Amalur (ikuskizuna) + Euri tanta banintz
* 2016-2017 Tipi-tapa korrika! (ikuskizuna) + Haizearen herrira
* 2017-2018 Borobilean (ikuskizuna) + Antzinako zuhaitza
* 2018-2019 Musua (ikuskizuna) + Familia milakolore
* 2019-2020 Bizi dantza (ikuskizuna) + Irri dantza
Pirritx, Porrotx eta MariMototsen ikuskizunez gain, 2017. urtean Haizearen herrira ikuskizuna sortu zuen Katxiporreta kooperatibak. Bertan Imanol Urbietari omenaldia egin zioten. Ikuskizun hau pailazoenarekin batera paraleloan aritu zen herriz herri. Bertako protagonistak Aitona Manolo (Inazio Tolosa), Pupu (Iraitz Lizarraga) eta Lore (Ekain Ibarguren) izan ziren. Ordura arte Pupu eta Lore panpina moduan agertu izan ziren oholtza gainean. Hau izan zen hezur-haragizko aktoreekin antzeztu zuten lehenengo aldia.

### Covid-aren pandemia (2020-2021)

2019ko azaroaren 9an estreinatu zuten Bizi dantza (2019-2020) ikuskizuna Eskoriatzan. Ikasturtea ongi hasi zuten, baina martxoan koronabirus pandemia iritsitakoan, Euskal Herria konfinamendu egoeran sartu zen eta pailazoak 4 hilabetez egon ziren saiorik eskaini gabe.
2020ko martxoaren 6an Elgoibarren eskaini zuten konfinamendu aurreko azken saioa. Martxoaren 13an Aretxabaletan egitekoak ziren, baina bertan behera geratu ziren emanaldi hura eta hortik aurrerakoak ere. Azkenean, antzokiak berriro ireki zituztenean, uztailaren 17an itzuli ziren Aretxabaletara eta berriro taula gainekoei ekin zieten, aforo murriztuarekin. Zailtasunak izan zituzten funtzioak egiteko, izan ere, segurtasun arrazoiengatik asko bertan behera geratu ziren. Denboraldi honetako azkeneko saioa Tolosan eskaini zuten 2020ko azaroaren 4ean.
Egoera horretan eta zailtasunei aurre eginez Amaren intxaurrak ikuskizuna sortu zuten 2020-2021 denboraldirako. Estreinaldia 2020ko azaroaren 28an egin zuten Donostiako Intxaurrondo auzoan. Lan hau ere berezia izan zen, izan ere heriotzaren gaia landu zuten. Ikuskizunean MariMototsen ama, Loreto, hil egin zen eta egoerari nola aurre egin irakatsi zieten haurrei.
Pandemia zela eta Bizi dantza ikuskizunarekin ez zituzten espero zituzten bezain beste emanaldi eskaini. Horregatik, Amaren intxaurrak lanak, aurreko denboraldiak baino aurrekontu xumeagoarekin egin zuten: bi disko beharrean, bat kaleratu zuten eta gainera disko horretan aurreko emanaldietako abestiak errepikatu zituzten. Dekoratuari dagokionez, Musua ikuskizunekoa berrerabili zuten eta arropak Bizipoza emanaldikoak ziren.

### Post-pandemia + Pailazoek 35 urte (2021-2023)

Pandemiaren ondoren, Pirritx, Porrotx eta MariMotots pailazoek beraien lanarekin jarraitu zuten, baina ez ziren COVID-19aren aurreko erritmora bueltatu. Hemendik aurrera ikuskizunak sinplifikatzen hasi ziren: urtean disko bakarra, abesti gehienak errepikatuak, ikuskizunetarako arropak eta dekoratuak berrerabiliak...
2021-2022 ikasturtean Kuikui ikuskizuna sortu zuten. Lan honekin disko bat kaleratu zuten eta bertan errepikatutako kantak eta ikuskizunerako sortutako bost berri bildu zituzten. Arropa berriak egin zituzten arren, dekoratua Bizi dantza emanaldikoa berrerabili zuten.
Artean Covid-19 pandemiaren hautsak airean zirela, 2022ko martxoan, Korrika 22k Pirritx, Porrotx eta MariMotots omendu zituen, euskararen transmisioaren alde egindako lana eskertuz. Nabarmendu zuten bide horretan "eragile aktiboak" izan zirela jardunean ibilitako 34 urteetan, hitzez eta ekintzaz.
2022ko abenduaren 24an 35 urte bete zituzten pailazoek eta hori ospatzeko, 2022-2023 ikasturtean bi disko argitaratu zituzten: Urteak bete, abenturak bizi! eta Ez gara jaitsiko!. Ikuskizun berezia ere sortu zuten azkeneko urtetako abenturak eta abestiak gogoratuz: Urteak bete, abenturak bizi!. Ikuskizun honetan Musua ikuskizuneko arropak errepikatu zituzten eta Zazpikoloroa ikuskizuneko dekoratua erabili.

### Gaur egun: Erritmo jaitsiera + Pirritx aldendu (2023-2025)

Pailazo taldeak adinean aurrera egin ahala, erritmoa jaitsi da eta ikuskizunak sinplifikatu dira (dekoratua, abestiak, arropak, atrezzoa...). Gainera Aiora Zulaika Pirritx hezkuntza munduan murgildu da bete-betean eta ikuskizun askotan ezin izaten du parte hartu. Ondorioz pixkanaka taldetik aldentzen hasi da eta herri askotan Porrotx eta MariMotots bakarrik aritzen dira.
2023-2024 ikasturtean aurreko urteetako dinamika hautsi zuten. Ikuskizunerako disko berria argitaratu beharrean, aurreko ikasturtean, 2022an, kaleratutako bi diskoetako bat aprobetxatu zuten izen bereko emanaldia sortzeko. Diskoko abestiak eta gaia oinarri hartuta jaio zen Ez gara jaitsiko! ikuskizuna. Kasu honetan ere, aurreko denboraldietan bezala, abesti gehienak errepikatuak izan ziren eta 3 berri sortu zituzten. Arropa berriak egin zituzten arren, dekoratua Musua emanaldikoa berrerabili zuten berriro ere.
2024-2025 ikasturtean aurreko urteko dinamika bera errepikatu zuten. Aurreko urtean, 2023an, pailazoek Josu Txapartegi 'Txapas' omentzeko Txapasen kaxa magikoa disko-liburua argitaratu zuten eta lan hau oinarri moduan hartuta, ikasturte honetarako Ostirala iritsi da!! ikuskizuna sortu zuten. Kasu honetan, abesti erdiak errepikatuak izan ziren eta beste erdiak berriak (gehienak Txapasek sortuak). Arropei dagokienez, Musua ikuskizunekoak erabili zituzten eta Borobilean ikuskizuneko dekoratua berrerabili zuten. Denboraldi honetan kaleratu zuten Zerua lapurtu dute! diskoa ere.
Ostirala iritsi da!! ikuskizunean, Pirritxek ez zuen parte hartu. Horregatik, pertsonaia gehiago sartzeko asmotan, aurreneko aldiz hezur-haragizko Pupu eta Lore oholtza gainean aritu ziren Porrotx eta MariMototsekin batera, ikuskizun berean. 2017an Iraitz Lizarragak eta Ekain Ibargurenek egin zituzten Pupuren eta Loreren paperak, baina oraingoan Izaskun Forcadak eta Joanes Echevestek.

# Kataluniako "lehengusuak": Pitx, Potx i MariCuetes

Maite zaitut abestiak sekulako arrakasta izan zuen Euskal Herrian eta ondorioz, beste hizkuntza batzuetara itzuli zen. Bertsioen artean katalez egindakoa dago. Lax'n'Busto‎ rock musika taldeak T'estimo molt egin zuen.
Musika taldeak pentsatu zuen Pirritx, Porrotx eta MariMototsek ongi funtzionatuko zuela Katalunian ere. Bertan oso pailazo gutxi baitago. Urtebetetze festetara joaten direnak bakarrik. Horregatik, pailazo taldeak eta Lax'n'Bustok elkarlanean, euskal pailazoen Kataluniako bertsioa sortu zuten: Pitx, Potx i MariCuetes.
Gidoia eta abestiak euskaratik katalanera itzuli zituzten eta jantziak, dekoratua eta atrezzoa Pirritx, Porrotx eta MariMototsen berak ziren.
Hirukote berri honek 2011ko ekainean eskaini zuen lehenengo saioa Katalunian eta herriz herri aritu zen oso erantzun onarekin. Kataluniako publikoak eta bertan bizi diren euskaldunek gustu handiz hartu zituzten.
Maite zaitut ikuskizunarekin aritu ziren herrialde osoan zehar eta 20 emanalditik gora eskaini zituzten. Guztira, 10.000 ikuslek baino gehiagok ikusi zuten ikuskizuna eta ia sarerra guztiak saldu zituzten.
Urtebete pasatxo aritu ziren saioak ematen eta 2012ko abenduaren 30an azkeneko emanaldia eskaini zuten Bartzelonako Poliorama antzokian.

# Lanak

Pailazoek, beraien 37 urteko ibilbidean 39 disko eta 31 ikuskizun grabatu dituzte. Lehenengo musika diskoa 1992an egin zuten eta estreinekoz 1994an grabatu zuten beraien emanaldi bat.
Guztira, 450 abestitik gora grabatu dituzte.

### Diskoak

| Zenb. | Urtea | Pailazoak | Diskoa | Argitaletxea |
| 1 | 1992 | Takolo, Pirrutx eta Porrotx | Hau umorea | Elkar |
| 2 | 1993 | Takolo, Pirrutx eta Porrotx | Beti martxan | Elkar |
| 3 | 1994 | Takolo, Pirrutx eta Porrotx | Ongi bizi | Elkar |
| 4 | 1995 | Takolo, Pirritx eta Porrotx | Kili-kili | Matxinsalto (Elkar) |
| 5 | 1996 | Takolo, Pirritx eta Porrotx | Tantaka Yotanka | Matxinsalto (Elkar) |
| 6 | 1997 | Takolo, Pirritx eta Porrotx | Makarroiak | Matxinsalto (Elkar) |
| 7 | 1998 | Takolo, Pirritx eta Porrotx | Baserrian | Matxinsalto (Elkar) |
| 8 | 1999 | Takolo, Pirritx eta Porrotx | Plisti Plasta | Matxinsalto (Elkar) |
| 9 | 2000 | Takolo, Pirritx eta Porrotx | Parrandan | Matxinsalto (Elkar) |
| 10 | 2001 | Takolo, Pirritx eta Porrotx | Aupa Kintxo! | Matxinsalto (Elkar) |
| 11 | 2002 | Takolo, Pirritx eta Porrotx | Beti zuekin... Katxiporreta!! | Matxinsalto (Elkar) |
| 12 | 2003 | Takolo, Pirritx eta Porrotx | Poxpolin Marisorgin | Matxinsalto (Elkar) |
| 13 | 2004 | Pirritx eta Porrotx | Patata, patata! | Katxiporreta |
| 14 | 2005 | Pirritx eta Porrotx | Maite zaitut | Katxiporreta |
| 15 | 2006 | Pirritx eta Porrotx | Mari Motots | Katxiporreta |
| 16 | 2007 | Pirritx eta Porrotx | Eskerrik asko! | Katxiporreta |
| 17 | 2008 | Pirritx, Porrotx eta MariMotots | Piratak | Katxiporreta |
| 18 | 2009 | Pirritx, Porrotx eta MariMotots | Irrien lagunak | Katxiporreta |
| 19 | 2010 | Pirritx, Porrotx eta MariMotots | Ongi etorri Pupu eta Lore | Katxiporreta |
| 20 | 2011 | Pirritx, Porrotx eta MariMotots | Zazpikoloroa | Katxiporreta |
| 21 | 2012 | Pirritx, Porrotx eta MariMotots | Sentitu, pentsatu, ekin! | Katxiporreta |
| 22 | 2013 | Pirritx, Porrotx eta MariMotots | Bizipoza | Katxiporreta |
| 23 | 2014 | Pirritx, Porrotx eta MariMotots | Txo MikMak txikia | Katxiporreta |
| 24 - 25 | 2015 | Pirritx, Porrotx eta MariMotots | Amalur / Euri tanta banintz | Katxiporreta |
| 26 - 27 | 2016 | Pirritx, Porrotx eta MariMotots | Tipi-tapa, korrika! / Haizearen herrira | Katxiporreta |
| 28 - 29 | 2017 | Pirritx, Porrotx eta MariMotots | Borobilean / Antzinako zuhaitza | Katxiporreta |
| 30 - 31 | 2018 | Pirritx, Porrotx eta MariMotots | Musua / Familia milakolore | Katxiporreta |
| 32 - 33 | 2019 | Pirritx, Porrotx eta MariMotots | Bizi dantza / Irri dantza | Katxiporreta |
| 34 | 2020 | Pirritx, Porrotx eta MariMotots | Amaren intxaurrak | Katxiporreta |
| 35 | 2021 | Pirritx, Porrotx eta MariMotots | Kuikui | Katxiporreta |
| 36 - 37 | 2022 | Pirritx, Porrotx eta MariMotots | Urteak bete, abenturak bizi! / Ez gara jaitsiko! | Katxiporreta |
| 38 | 2023 | Pirritx, Porrotx eta MariMotots | Txapasen kaxa magikoa | Katxiporreta |
| 39 | 2024 | Pirritx, Porrotx eta MariMotots | Zerua lapurtu dute! | Katxiporreta |

### Filmografia (Grabatutako ikuskizunak)

| Zenb. | Noiz grabatua | Pailazoak | Ikuskizuna | Non grabatua | Argitaletxea |
| 1 | 1994ko ekainaren 12a | Takolo, Pirrutx eta Porrotx | Kokororikoko | Donostiako Victoria Eugenia antzokia | Euskal Telebista |
| 2 | 1995eko irailaren 23a | Takolo, Pirritx eta Porrotx | Txiztil | Anoetako polikiroldegia | Matxinsalto (Elkar) |
| 3 | 1996ko azaroaren 8a | Takolo, Pirritx eta Porrotx | Beltzi | Beasaingo Usurbe antzokia | Matxinsalto (Elkar) |
| 4 | 1997ko martxoaren 16a | Takolo, Pirritx eta Porrotx | Tantaka Yotanka | Donostiako Victoria Eugenia antzokia | Matxinsalto (Elkar) |
| 5 | 1998ko otsailaren 7a | Takolo, Pirritx eta Porrotx | Makarroiak | Lasarte-Oriako Manuel Lekuona kultur etxea | Matxinsalto (Elkar) |
| 6 | 1999ko martxoaren 18a | Takolo, Pirritx eta Porrotx | Baserrian | Irungo Amaia antzokia | Matxinsalto (Elkar) |
| 7 | 2000ko ekainaren 1a | Takolo, Pirritx eta Porrotx | Plisti plasta | Irungo Amaia antzokia | Matxinsalto (Elkar) |
| 8 | 2001eko maiatzaren 15a | Takolo, Pirritx eta Porrotx | Parrandan | Tolosako Leidor antzokia | Matxinsalto (Elkar) |
| 9 | 2002ko urtarrilaren 24a | Takolo, Pirritx eta Porrotx | Aupa Kintxo! | Tolosako Leidor antzokia | Matxinsalto (Elkar) |
| 10 | 2003ko apirilaren 3a | Takolo, Pirritx eta Porrotx | Beti zuekin... Katxiporreta!! | Tolosako Leidor antzokia | Matxinsalto (Elkar) |
| 11 | 2004ko maiatzaren 20a | Takolo, Pirritx eta Porrotx | Poxpolin Marisorgin | Tolosako Leidor antzokia | Matxinsalto (Elkar) |
| 12 | 2005eko apirilaren 20a | Pirritx eta Porrotx | Patata, patata! | Tolosako Leidor antzokia | Katxiporreta |
| 13 | 2006ko apirilaren 5a | Pirritx eta Porrotx | Maite zaitut | Andoaingo Bastero antzokia | Katxiporreta |
| 14 | 2007ko urtarrilaren 10a | Pirritx eta Porrotx | Mari Motots | Andoaingo Bastero antzokia | Katxiporreta |
| 15 | 2008ko martxoaren 5a | Pirritx eta Porrotx | Eskerrik asko! | Andoaingo Bastero antzokia | Katxiporreta |
| 16 | 2009ko martxoaren 4a | Pirritx, Porrotx eta MariMotots | Piratak | Andoaingo Bastero antzokia | Katxiporreta |
| 17 | 2010eko maiatzaren 8a | Pirritx, Porrotx eta MariMotots | Irrien lagunak | Urnietako Sarobe antzokia | Katxiporreta |
| 18 | 2011ko martxoaren 30a | Pirritx, Porrotx eta MariMotots | Ongi etorri Pupu eta Lore | Urnietako Sarobe antzokia | Katxiporreta |
| 19 | 2012ko martxoaren 6a | Pirritx, Porrotx eta MariMotots | Zazpikoloroa | Andoaingo Bastero antzokia | Katxiporreta |
| 20 | 2013ko martxoaren 16a | Pirritx, Porrotx eta MariMotots | Sentitu, pentsatu, ekin! | Tolosako Leidor antzokia | Katxiporreta |
| 21 | 2014ko martxoaren 8a | Pirritx, Porrotx eta MariMotots | Bizipoza | Donostiako Victoria Eugenia antzokia | Katxiporreta |
| 22 | 2015eko martxoaren 7a | Pirritx, Porrotx eta MariMotots | Txo MikMak txikia | Tolosako Leidor antzokia | Katxiporreta |
| 23 | 2016ko urtarrilaren 23a | Pirritx, Porrotx eta MariMotots | Amalur | Andoaingo Bastero antzokia | Katxiporreta |
| 24 | 2017ko martxoaren 11a | Pirritx, Porrotx eta MariMotots | Tipi-tapa, korrika! | Tolosako Leidor antzokia | Katxiporreta |
| 25 | 2018ko martxoaren 10a | Pirritx, Porrotx eta MariMotots | Borobilean | Tolosako Leidor antzokia | Katxiporreta |
| 26 | 2019ko ekainaren 18a | Pirritx, Porrotx eta MariMotots | Musua | Andoaingo Bastero antzokia | Katxiporreta |
| 27 | 2020ko urtarrilaren 25a | Pirritx, Porrotx eta MariMotots | Bizi dantza | Andoaingo Bastero antzokia | Katxiporreta |
| 28 | 2021eko urtarrilaren 23a | Pirritx, Porrotx eta MariMotots | Amaren intxaurrak | Andoaingo Bastero antzokia | Katxiporreta |
| 29 | 2022ko urtarrilaren 29a | Pirritx, Porrotx eta MariMotots | Kuikui | Andoaingo Bastero antzokia | Katxiporreta |
| 30 | 2023ko urtarrilaren 28a | Pirritx, Porrotx eta MariMotots | Urteak bete, abenturak bizi! | Andoaingo Bastero antzokia | Katxiporreta |
| 31 | 2024ko urtarrilaren 20a | Pirritx, Porrotx eta MariMotots | Ez gara jaitsiko! | Andoaingo Bastero antzokia | Katxiporreta |

### Hik Hasi-ko filmak

| Zenb. | Urtea | Filma | Ekoizlea |
| 1 | 2000 | Zatoz jolastera! | Hik Hasi aldizkaria |
| 2 | 2002 | Jolasen altxorra | Hik Hasi aldizkaria |
| 3 | 2004 | Ilargiaren sekretua | Hik Hasi aldizkaria |

# Boikotak eta zentsurak

Pailazo taldeak kritika eta boikot gogorrak jasan izan ditu hainbat alderdien partetik. Arrazoia beraien emanaldi eta abestietan euskal presoen aldeko adierazpenak egitea, eta Aiora Zulaika eta Joxe Mari Agirretxe ETA erakunde armatua defendatzen dutela.

## 2001-2002 (Euskal Herria)

Hainbat eragile politikok bultzatuta eta indar mediatiko boteretsuen laguntzarekin, Takolo, Pirritx eta Porrotxen aurkako kanpaina hasi zen 2001. urtean. Urte hartan, kanpaina haren ondorioz, 20 emanaldi galdu zituen pailazo taldeak.
2002an berriz, pailazoak kontratatzeko asmoa zuten elkarte askok atzera egin zuten presio politikoengatik. Udal batzuek boikota egin zieten pailazoei eta gainera, herri horietako elkarteak eta ikasteetxeak presionatu eta mehatxatu egin zituzten pailazoak kontratatu ez zitzaten (xantaia ekonomikoak eta bestelako oztopoak).
Arazo honen aurrean, 2002ko uztailaren 1ean, Takolo, Pirritx eta Porrotx Donostiako kaleetara atera ziren egoera salatzera. Beraiei babesa ematen izan ziren, besteak beste: Maialen Lujanbio (bertsolaria), Koldo Izagirre (idazlea), Agurtzane Intxaurraga (Hika), Jokin Fachado, Ramon Agirre, Arantxa Gurmendi eta Jaione Albeniz (aktoreak), Imanol Ubeda (musikaria), Txan magoa...
Hauek izan ziren boikota egin zieten adibide batzuk:
* LASARTE-ORIA: Pailazoen herria da Lasarte-Oria. Bertan sortu zen taldea. Hala ere, udalak AEK diru-laguntzarik gabe utzi zuen pailazoek emanaldia eskaini zutelako. Ondorioz, AEKk antolatzen duen Korrika kulturala laguntzarik eta baimenik gabe geratu zen. Gainera, Olentzeroren jaialdia era klandestinoan egin behar izan zuten. Desfilerako udaltzain, argindar eta baimenik gabe.
* DONOSTIA: Donostiako Bagera elkarteak 10 urte bete zituen 2001ean. Horregatik, 2002ko apirilaren 13an, pailazoen emanaldi berezi bat antolatu zuten Antzoki Zaharrean, Donostiako Udalak lagunduta. Ramon Etxezarreta (PSE-EE), Donostiako kultura zinegotzia zenak ordea, pailazoak Takolo, Piritx eta Porrotx izango zirela jakin zuenean, saioa bertan behera utzi zuen. Hala ere, Bagera elkarteak aurrera segitu zuen, baina Etxezarretak egindako mehatxuekin beldurtuta, azkenean bere horretan geratu zen egitasmoa. Pailazoek ordea, ez zuten etsi eta beraien kabuz segitu zuten antolatzen. Orduan, Antzoki Zaharra alokatzea debekatu zieten eta emanaldirik egin gabe geratu ziren.
* BILBO: Bertako alkate zenak, Iñaki Azkunak (EAJ), esan zuen Takolo, Pirritx eta Porrotxek ezin zutela ez Bilbon ez beste inon emanaldirik eskaini. Horregatik, Gazte Topaguneako antolatzaileei debekatu egin zien Atxuri ikastetxea erabiltzea emanaldia egiteko. Emanaldi hau 2002ko maiatzan ziren egitekoak.
* GASTEIZ: Euskal jaien eta auzoetako jaien batzordeek Takolo, Pirritx eta Porrotx kontratatu zituzten beraien jaietarako. Gasteizko Udalak orduan, diru-laguntzen murrizketak ezarri zizkien batzorde hauei, zigor gisa. Gainera PSOE-PPko agintariek publikoki "terroristak" eta "proetarrak" deitu zieten pailazoei.
* EZKERRALDEA: Sestaoko, Barakaldoko, Santurtziko eta beste herri batzuetako udalek horri horietako antzokiak erabiltzea debekatu zieten bertako ikastetxeei. Beraz, pailazoek ikastetxeetan bertan egin behar izan zituzten emanaldiak.
* IRUN: Irungo AEK-k ikasturte amaierako jaialdia egin nahi izan zuen pailazoekin, Amaia antzokian. Baina Fernando San Martin (PSE-EE), kultura zinegotziak horren berri izan zuenean, antzokiaren erabilera ukatu zion elkarteari. Beste aukerarik ezean, saioa 2002ko maiatzaren 19an egin zuten Hondarribian eta sekulako arrakasta izan zuen. 1000 ikusle joan ziren eta 200 sarrerarik gabe geratu.
* ERRENTERIA: Langaitz ikastolak 25 urte bere zituen 2001ean. Hori zela eta Beraungo frontoian Takolo, Pirritx eta Porrotxek ikuskizuna eskaini behar zuten. Udalak ordea, frontoia erabiltzeko baimena atzera bota eta saioa eskaini gabe geratu ziren.
* ATARRABIA: Lorenzo Goikoa ikastetxe publikoak pailazoen emanaldi bat antolatu nahi izan zuen. Atarrabiako alkateak, Alfonso Ukar Zaratiegi (UPN), ordea, herriko frontoia, kiroldegia eta plaza erabiltzea debekatu zien. Ondorioz, Atarrabiako Paz de Ziganda ikastolan egin behar izan zuten saioa.

## 2013 (Euskal Telebista)

Urte honetan Txirri, Mirri eta Txiribiton beteranoek erretiroa hartu zuten eta ondorioz, Euskal Telebista pailazorik gabe geratu zen. Egoera horren aurrean, telebistak Pirritx eta Porrotx kontratatzeko aukeran pentsatzen hasi zen ETB 3rako.
Orduan, Carlos Urkijok (PP), Espainiako Gobernuaren Euskal Herrian zuen ordezkariak, idatzi bat egin zuen pailazoak ez kontratatzeko eskatuz. Bertan idatzi zuen Joxe Mari Agirretxe eta Aiora Zulaika Lasarte-Orian zinegotzi izan zirela Batasuna alderdiarekin eta ondorioz, ETArekin lotura zutela.
Pirritx eta Porrotxek zabaltzen duten mezua distortsionatuta dagoela esan zuen eta Iñigo Lamarca, arartekoari, idatzi bat bidali zion adin txikikoen eskubideak zaindu zitzan.
Euskal Telebistak ez du sekula pailazo taldea kontratatu programarik egiteko. Ez iskanbilaren aurretik, ezta ondoren ere.

## 2019-2020 (Nafarroa)

* IRUÑEA: Pirritx, Porrotx eta MariMototsek Bizi dantza ikuskizuna eskaini behar zuten 2019ko azaroaren 29an, Iruñeko Baluarte jauregian. Bertako alkateak, Enrique Mayak (UPN), ordea, ez zuen nahi hauek bertan emanaldia eskaintzea, ideologia kontuengatik. Esan zuenez, bera alkate den bitartean Pirritx, Porrotx eta MariMototsek ez dute bertan emanaldirik eskainiko.
    Horregatik, hilabete bat lehenago, urrian, berrikuspena txosten bat egiteko eskatu zuen (oso ezohikoa dena). Txosten horren ondoren, pailazoei esan zieten kontratua baliogabea zela eta ondorioz emanaldia bertan behera utziko zutela.
    Iñigo Santxo, pailazoen abokatuak ordea, kontratua ongi egina zegoela esan zuen. Urtebete lehenagotik itxita zegoen data eta Maider Belokik, kulturako zinegotziak, sinatu zuen hitzarmena. Kasua beraz, Nafarroako Kontseiluaren eskuetan geratu zen.
    Nafarroako Kontseiluak pailazoei eman zien arrazoia, baina ordurako abendua zen eta ondorioz, emanaldia egin gabe geratu zen.
    Pailazoek ordea, ez zioten uko egin Iruñean saioa egiteari eta beraien kabuz Anaitasunan antolatu zuten ikuskizuna. Alkatearen nahiaren kontra egin zuten saioa eta sekulako arrakasta izan zuen. 2.500 ikusle inguru bildu ziren pailazoak ikustera.
* LIZARRA: 2020ko otsailaren 5ean pailazoak emanaldia ematekotan ziren Lizarrako Lizarreria kiroldegian. Dena prest zeukaten, baina azkeneko momentuan, bertako alkateak, Gonzalo Fuentesek (Navarra Suma) baimena kendu zien bertan ekitaldia egiteko. Antolatzaileak orduan, beste toki baten bila hasi ziren eta Remontival pilotalekuan egitea erabaki zuten. Astebete eskas falta zen emanaldirako eta alkateak, bigarrenez, baimena ukatu zien.
    Lizarran ezin izan zuten emanaldia egin eta azkenean, ondoko herriak, Oteitzak luzatutako eskaintza onartu behar izan zuten. Emanaldia otsailaren 5ean burutu zen, baina alboko herrian, Iturtxipia kiroldegian.

# Bitxikeriak
### Anekdotak

* Pailazoen hasieratan tortillaren esketxa egiten zuten. Takolok arrautza airera bota eta ez zen puskatzen. Gero Porrotxek beste bat bota eta hau puskatu egiten zen. Trikimailu hori egiteko, Agustinek arrautza bat egosi egiten zuen eta errotulagailuarekin markatu, eta gainontzekoak egosi gabe uzten zituen. Pailazoek ordea, ez zekitena zen, garai hartan plastikozko arrautzak saltzen zituztela.
* Pailazoen hasieran, 1987 urte inguruan, Bolibarreko apaizak deitu zien pailazoei. Herriko baserri bat erre zela eta dirua biltzeko ikuskizun bat emango ote zuten. Baietz esan eta ikuskizunaren aurretik apaizak sekulako bazkaria prestatu zien, ardo eta guzti. Ardo zuria, gorria, patxarana... Gehitxo edan eta taula gainera atera ziren gero. Esketx batean, pailazo batek besteari kolpe bat eman eta besteak geldi-geldirik geratu behar zuen, estatua bat bezala. Baina ezin geldirik egon eta balantzaka hasi zen. Lotsatuta alde egin zuten handik.
* Behin Nafarroan, Areson, ikuskizun bat eskaintzen ari zirela, arrautzak puskatzearen esketxa egin zuten. Takolo eszenatik ateratzen zen eta bitartean Pirrutxek eta Porrotxek arrautzak puskatzen zituzten malabarismoak egiten. Orduan: "Arrautzarik gabe gelditu gara eta Takolo segituan etorriko da!" Momentu horretan, publikoko 12 urte inguko haur bat ziztu bizian altxa eta baserrira joan zen. Berehala itzuli eta dozena bat arrautza eman zizkien pailazoei. Esketxaren amaiera inprobisatu behar izan zuten.
* Agustin Mujika Takolo ikuskizun batetik bueltan, kotxean, etxera zihoala, Guardia Zibilak geratu zuen. Atzeko atea ireki zuenean animalia bat, bonboa... zituela ikusi zuten. Orduan Guardia Zibilak galdetu zion ea zertan egiten zuen lan. Agustinek pailazoa zela esan zien eta hauek erantzun: "Ongi, norberak ahal duen bezala irabazi behar du ogia". Agustin isilik geratu omen zen, baina pertsatu zuen: "Bai, jauna, zeuk bezala".
* 1998ko otsailaren 7an grabatu zuten Makarroiak ikuskizunean aitonaren eta amonaren papera egin zuten Xebero Agirretxek eta Dolox Tolosak. Lehenengoa Joxe Mari Agirretxe Porrotxen aita zen.
* 2002an Hik Hasirako egin zuten Jolasen altxorra filmean Pirritx eta Porrotx pirata zaharrak nola izango liratekeen agertzen da pentsamendu batean. Pailazo zaharren pertsonaiak Axun Soroak eta Xebero Agirretxek egin zituzten. Aiora Zulaika Pirritxen amak eta Joxe Mari Agirretxe Porrotxen aitak.

### Istorio hunkigarriak

* Guraso batek Joxe Mari Agirretxeri kontatu zion bere semea ospitalean koman zeukala eta esnatzera zihoanean, medikuak esan ziola zerbait galdetzeko. Erantzun errazeko zerbait galdetzeko, ea nola erreakzionatzen zuen ikusteko. Orduan amak galdetu zion: "Nola esaten du Porrotxek?" Eta haurrak erantzun zion: "Katxiporreta!".
* Julen izeneko Bilboko haur bat gaixorik eta koman zegoen. Juleni asko gustatzen zitzaion Takolo pailazoa eta gurasoek Agustin Mujikari deitu zioten ospitalera bisita egitera joateko. Agustin Zaldibiatik Bilboraino joan zen Takoloz jantzita eta kitarra hartuta. Juleni abesten hasi eta hau esnatu egin zen. Esnatu zenean, gauza bakarra esaten zuen: Takolo.
* Ameriketako Estatu Batuetako Boisen haur bat zegoen ordura arte euskaraz hitz egin nahi izaten ez zuena. Behin, pailazoekin motibatuta, euskaraz hizketan hasi zen.

### Hizkuntza

* Takolo, Pirrutx eta Porrotx, beraien hasieratan Nafarroa hegoaldean ere izan ziren: Cortes, Ablitas, Cascante.... Toki askotan haurrek ez zekiten euskaraz eta pailazoei galdetzen zieten: "Ez dakizue gazteleraz?". Pailazoen ikuskizuna oso bisuala zenez, keinuen eta kantuen bidez lortzen zuten elkar ulertzea. Koloreak ere ez zekizkiten: "Zer kolore da hau? Gorria!", pailazoek esan behar izaten zituzten galderak eta erantzunak.
* Pailazoek beti euskaraz egiten dituzte saio guztiak. Hala ere, kanpora joan izan direnean eta kasu berezietan, beste hizkuntzetak erabili izan dituzte. Nikaraguara joan zirenean gaztelaniaz egin zuten. Kuban izan zirenean berriz, gaztelaniaz baina kubatar azentuarekin. Eta Etiopian euskaraz, bainatigrinerara itzultzeko itzultzaile batekin.

# Erreferentziak

* ↑ «Alex Tetuan pailazoa jubilatu da, baina erretiratu ez» EiTB.
* 1 2 3 4 5 «Agustin Mujika, Takolo pailazoari elkarrizketa» Berria.
* ↑ «30 urte Takolo, Pirrutx eta Porrotxen sorreratik» Kulturklik.
* ↑ «Takolo Lasarterako sortu zen, baina Euskal Herri osorako balio du» Txintxarri.
* ↑ «Joxe Mari Agirretxe eta Mertxe Rodriguezi elkarrizketa» Argia.
* ↑ «Duela bost urte sortu zuten pailazo taldea» Euskaldunon Egunkaria.
* ↑ «Lasarteko pailazoek 25 urte» Berria.
* ↑ «Takolo, Pirritx eta Porrotxen 25 urtetako ibilbidea» Goiberri.
* ↑ «Takolo, Pirrutx eta Porrotxek hirugarren diskoa kaleratu dute» Euskaldunon Egunkaria.
* ↑ «Patxi Sanzek zuzendariari gutuna pailazoak kritikatuz» Euskaldunon Egunkaria.
* ↑ «Takolo, Pirritx eta Porrotxi elkarrizketa 1996an» Hik hasi.
* ↑ «Takolo, Pirritx eta Porrotxen lan egiteko modua» Euskaldunon Egunkaria.
* ↑ «Makarroiak disko berria kaleratu dute pailazoek, 10. urteurrenean» Euskaldunon Egunkaria.
* ↑ «Guztiok daukagu pailazo edo clown bat barruan, Pirritxi elkarrizketa» Ataria.
* ↑ «Pirritx buztin puska busti bat zen hasieran, eta urteekin hartu du forma» Berria.
* ↑ «Agustin Mujika Takolori elkarrizketa» Berria.
* ↑ «MariMototsi mototsak erori eta pirata zapia jantziko du» Gara.
* ↑ «Aiora Zulaikari elkarrizketa ama izan eta gero» Galtzaundi.
* ↑ «Musuak, irriak eta hezkuntzaren filosofia» Berria.
* ↑ «Pirritx, Porrotx eta MariMototsek 25 urte» Diario Vasco.
* ↑ «Igandean Modelon taularatuko dute Haizeraren herrira, Katxiporretaren ikuskizun berria» Guka.
* ↑ «Pailazoak pandemia garaian eta Amaren intxaurrak ikuskizun berria» EiTB.
* ↑ «Euskaraz sentitu, pentsatu eta ekin» Berria.
* ↑ «Pirritx ez da oholtza gainean izango» Berria.
* ↑ «Pirritx, Porrotx eta Marimototsek badituzte "lehengusuak" Katalunian» Berria.
* ↑ «Pitx, Potx i MariCuetes Bartzelonan» El periodico de Catalunya.
* ↑ «2001-2002an pailazoek jasotako boikot eta zentsura kasuak» Euskaldunon Egunkaria.
* ↑ «Urquijok ETBri eskatzen dio ez kontratatzeko Pirritx eta Porrotx» Gara.
* ↑ «Pirritx, Porrotx eta MariMototsek ez dute emanaldirik eskaniko Baluarten» EiTB.
* ↑ «Pirritx, Porrotx eta MariMototsek Anaitasunan emanaldia eskaini dute zailatsun guztien gainetik» Noticias de Navarra.
* ↑ «Pirritx, Porrotx eta MariMotots baimenik gabe Lizarran» Noticias de Navarra.
* ↑ «Arrautzak puskatzen segitu dute» Gara.
* ↑ «Pirritx, Porrotx eta MariMototsek Katalunian eta beste hizkuntzetan» Txintxarri.

# Kanpo estekak

* Webgune ofiziala
* Datuak: Q12266001
* Multimedia: Pirritx, Porrotx eta Marimotots / Q12266001